Γήπεδο Δόξας Δράμας

Το γήπεδο Δόξας Δράμας είναι γήπεδο πολλαπλών χρήσεων που χρησιμοποιείται κατά κύριο λόγο για ποδοσφαιρικούς αγώνες και βρίσκεται στην πόλη της Δράμας. Αποτελεί τη φυσική έδρα του Γ.Σ. Δόξα Δράμας και έχει χωρητικότητα 10.000 καθήμενων θεατώνHellenicparliament.gr - Γήπεδο Γυμναστικού Συλλόγου Δόξας Δράμας..

Ιστορία
Στα πρώτα χρόνια του, ο σύλλογος προσπαθούσε να βρει ένα χώρο ώστε να μπορέσει να έχει μια σταθερή έδρα. Τα κατάφερε το 1953, όταν έπειτα από δωρεά του Αθανάσιου Δουμπέσα, παραχωρήθηκε στον σύλλογο η έκταση ώστε να μπορέσει να χτιστεί το γήπεδο. Μετά τον Β΄ Παγκόσμιο Πόλεμο, και αφού ξαναχτίστηκε από την αρχή το γήπεδο, διέθετε μόνο μια εξέδρα, την δυτική. Τη δεκαετία του 80, χτίστηκε το (βόρειο) πέταλο του γηπέδου, ενώ την ίδια δεκαετία έγινε η προσπάθεια να χτιστεί και η ανατολική εξέδρα αλλά τα έργα για πολλά χρόνια σταμάτησαν με αποτέλεσμα να μείνει ημιτελής έως που το 2011 ολοκληρώθηκε μαζί με εκτενείς εργασίες ανακαίνισης που έλαβαν χώρα εκείνη την περίοδο.

Το ρεκόρ προσέλευσης στο γήπεδο πραγματοποιήθηκε κατά την αγωνιστική περίοδο 1979-80 του Πρωταθλήματος της Α΄ Εθνικής στο ματς της Δόξα Δράμας με τον Παναθηναϊκό (τελικό σκορ 0-0), όπου κόπηκαν συνολικά 10.506 εισιτήρια.

Παραπομπές

Εξωτερικοί σύνδεσμοι
 Το Γήπεδο Δόξας Δράμας στην ιστοσελίδα stadia.gr.

Δοξας Δραμας Γηπεδο
Γηπεδο